I 2019 ble Dennis en del av Bahrain-Merida etter at BMC Racing Team ble lagt ned etter 2018-sesongen. Den 13. september 2019 ble kontrakten hans terminert. Det er uvisst når konflikten mellom laget og han oppsto, men den ble først offentlig kjent den 18. juli 2019 under Tour de France på den 12. etappen. Ryktene gikk på at Dennis var misfornøyd med utstyret han måtte bruke av lagets sponsorer, og han valgte å avslutte rittet uten å oppgi noen grunn til media. Rohan Dennis kjørte aldri mer for laget etter at konflikten ble kjent i media.